Ravennako gudua

1512ko apirilak 11ko Ravennako gudua Cambraiko Ligaren Gerraren testuinguruan gertatu zen, Italiar Gerretan. Guduan Gaston Foixkoak zuzendutako franko-ferrarar tropak, Ramon Cardonak zuzendutako eta Gaztela eta Aragoiko eta Aita Santuaren tropek osaturiko Liga Santuko armadaren aurka borrokatu zuen.

 Aurrekariak 
Otsailean, frantziarrek, 23.000 soldaduko armada batekin (8500 landsknecht barne), Italiako iparraldea inbaditu zuten, 5.000 gerlarik defendaturiko Ravenna hiria setiatuz.Tucker, 2009: 481 Hispano-pontifiziar armada bat hiria askatzera atera zenez, Gaston Foixkoa komandante frantziarrak setioa mantentzeko 2.000 gizon utzi eta etsaiaren bila irten zen. Ramon Cardona espainiar buruzagiak defentsiban jarri eta Pedro Nafarrari lubakiak eta oztopoak eraikiz Ronco ibaian bermatzeko agindu zion.Setton, 1984: 117; Tucker, 2009: 481

 Gudua 
Frantsesek alboetan zirkuluerdi bat osatu zuten artilleriarekin eta etsaien defentsak bonbardatu zituzten. Aliatuek erantzun zuten, eta hiru orduz hartu-emanak bizitza asko akatu zuen.Setton, 1984: 117; Tucker, 2009: 481 Nafarraren espainiar infanteria aurrera egin zuen eta bere etsaiak atzerarazi zituen.Cadenas, 1978: 323 Aliatuen arazo nagusia Ávalosen agindupean zegoen zalditeria izan zen: defentsetatik kanpo zegoenez, baimenik gabe kargatu zuen frantziarren aurka.Tucker, 2009: 481 Alfontso Estekoak zuzendutako artilleriak espainiarrak gelditu eta Foixek kontraerasoa egiteko aprobetxatu zuen.Cadenas, 1978: 323 Ravennakoa artilleria ezinbestekoa izan zen lehen guduetako bat izan zen.Setton, 1984: 117 Landsknechtek espainiar infanteria (contino izeneko elitezko unitatea barne) jo zuen, eta hau, ordenan, ibaian atzera egiten hasi zen Forlìrantz.Cadenas, 1978: 323 Gaston Foixkoa frantziarrei euren etsaiak jazartzea eragozten zieten eta galera larriak eragiten zizkieten arkabuzarien lerroa hautsi nahian hil zen.Cadenas, 1978: 323-324; Tucker, 2009: 481

 Ondorioak 
Gudua gerra osoko hilgarrienetariko bat izan zen.Setton, 1984: 116 Niccolò Capponiren esanetan, 8.000 aliatu eta 4.000 frantziar hil ziren, Francesco Pandolfinik, berriz, hurrenez hurren 12.000 eta 4.000 hildako zirela zioen.Setton, 1984: 117 Hala ere, frantziarrek ez zuten Italiako iparraldean finkatzea lortu, eta urte bereko abuztuan erretiratu behar izan zuten handik.Setton, 1984: 118-119

Ondorioak Italiatik at ere zabaldu ziren. Gaston Foixkoa oinordekorik gabe hil zen. Arreba Fernando Katolikoaren bigarren emaztea zen Germana Foixkoa zuenez, Fernandok Louis XII.a Frantziakoarekin negoziatu zituen emaztearen eskubideak. Frantzia behartzeko asmotan, Fernandok Nafarroako Erresumako iparraldetik landsknecht alemaniarrei eraso eragin eta hegoaldetik, bere suhia zen Henrike VIII.a Ingalaterrakoaren laguntzari esker, Guyana eta Baiona erasotzeko mehatxua egin zionEsarte, 2001: 52-67

 Erreferentziak 

 Bibliografia 







 Kanpo estekak 

Kategoria:1512ko gatazkak
Kategoria:Frantziak parte hartutako guduak
Kategoria:Espainiak parte hartutako guduak
Kategoria:Italiar Gerrak
Kategoria:Ravenna